open-index/open-wikipedia-markdown huggingface dataset:
Coto Mangkasar

**Coto mangkasar** atawa **Pallu coto mangkasarak** adalah makanan tradisiunal urang mangkasar, Sulawesi Selatan. Makanan naya diulah matan *jeroan* sapi nang dijarang salawasan. Jarangan *jeroan* nang bakambuh duwa dagingnya nang hudah bahiris, hanyar imbah nitu ditambahi bumbu. Rajin, Coto mangkasar dihidangkan dalam mangkuk wan dimakan duwa katupat. Rajin juwa, dijual tapisah, sarah nang manukar handak daging haja kah, jeroan haja kah atawa kambuh kaduduanya. 

Coto mangkasar dikikirakan hudah ada wayah jaman Karajaan Gowa, nang di Kabupatin Gowa rahatan abad ka-16. Dukanu, makanan coto daging sapi bagian *sirloin* wan *tenderloin* wastu disurung gasan bubuhan kaluarga karajaan. Pahadangan nitu nang maulah *jeroan* wastu disurung gasan bubuhan jaba atawa pambantu karajaan.

Mulai Nupimbir 2008, Coto mangkasar tapilih jadi makanan nang disurung ka panumpang panarbangan Garuda Indunisia matan wan ampah ka Mangkassar.

## Bahan
Rajin daging nang dipakai dalam coto ini adalah daging sapi. Tagal ada jua nang mamakai bamacam-macam daging dalaman sapi nangkaya ilat, *otak, limpa, paru-paru, hati, jantung, babat* wan lain-lain.

Sahdan, resep masakan ngini mamakai ampat puluh macam bumbu nang disambat *Rampa* *patang pulo*. Bumbun itu, iya bawang habang, bawang sasihung, lombok, bigi-bigian wan kakambangan (sahang, katumbar, jintan, kaminting, pala, cangkih), daun (daun salam, daun limau purut, daun janar, daun sarai, daun sop, daun bawang, daun bawang prei), bubungkahan (laus, tipakan),lawan juwa asam, uyah, gula, kayu manis, duwa kacang cina, hirisan daun bawang wan bawang basanga, lawan juwa parahan limau nipis wayah handak dimakan.

## Jujuhutan
Yusril Ihza Mahendra

**Yusril Ihza Mahendra** (diranakakan 5 Pibruari) ialah saikung pengacara, akademisi di bidang hukum tata negara, politisi, wan intelektual Indunisia nang wayahini manjabat jadi Menteri Koordinator Bidang Hukum, Hak Asasi Manusia, Imigrasi, wan Pemasyarakatan Indunisia matan 21 Uktubir 2024.

Inya suah bagawi di Sekretariat Negara jadi tukang tulis pidato Prisidin Suharto wan B. J. Habibie, imbahtu jadi Anggota DPR/MPR, lalu jadi Menteri Hukum wan Perundang-undangan, Menteri Kehakiman wan HAM wan Menteri Sekretaris Negara Ripublik Indunisia.

Inya jadi Ketua Umum Partai Bulan Bintang pas partai ngini pamulaan badiri 17 Juli 1998. 26 April 2015, inya tapilih pulang jadi Ketua Umum Partai Bulan Bintang di Muktamar IV PBB di Puncak, Jawa Barat. Inya dipilih pulang sacara aklamasi di Muktamar V PBB nang diadakan di Tanjungpandan, Belitung tahun 2020.

## Latar belakang
Inya anak ka-6 matan 11 bedingsanak matan pasangan Idris bin Haji Zainal Abidin wan Nursiha Binti Jama Sandon. Kulawarga abahnya matan Johor. Kainya, Tengku Haji Mohammad Thaib, bangsawan Sultan Johor bahari. Jejak nenek moyangnya ada di Pulau Lingga wan Pulau Penyangat di Prupinsi Kapulauan Riau wayah ini. Kulawarga abahnya bediam di Belitung matan ujung abad ka-19. Kulawarga matan mamanya matan Aie Tabik, Payakumbuh, Sumatra Barat. Kai matan pihak mama, Jama Sandon, katurunan Persia, cucu penceramah nang dipinandui lawan urang bangaran Datuk Keramat Lais, nang manyebarakan agama Islam di Belitung atas parintah Sultan Aceh pada abad ka-18. Pas abad ka-19, kulawarga nini matan pihak mama marantau matan karajaan Minangkabau ka daerah Kampar di Provinsi Riau wayahini, wan keputingannya bediam di Pulau Belitung. Kai matan pihak abahnya, Haji Zainal Abidin bin Haji Ahmad dipinandui jadi penceramah di Pulau Belitung. Abahnya, Idris bin Haji Zainal jua penceramah berhaluan moderat, wan jadi aktivis Partai Masyumi, seniman wan sutradara teater tradisional.

## Jujuhutan

## Pranala luar
Tabak intalu

**Tabak intalu** yaitu sabuting wadah gasan manyimpan intalu. Susunan bahan tabak intalu ngini diulah matan kartas nang kada dikambuh duwa bahan tambahan lain, sahingga kada bapangaruh langsung lawan kualitas intalu. Kauntungan matan tabak intalu yaitu baluang-luang nangkaya gasan maandak intalu. Hal ini maulah ada pawa antara intalu nang sabuting lawan intalu nang lain. Salaya nitu juwa tabak intalu kada maalirakan panas duwa kada lakas baal, lawan juwa baisi ruang gasan bahurupan udara. Tagal, tabak ngini bahannya lakas rakai.

## Jujuhutan
Biuinfurmatika

**Biuinfurmatika** (basa Inggris: *bioinformatics*) yaitu ilmu nang mahubungakan tihnulugi infurmasi kumputar lawan ilmu biulugi, sakira kawa maatur wan manjabarakan infurmasi nang ada di dalam makrumulekul hayati nang badasar lawan jumlah jatnya. Bidang ini maamalakan ilmu-ilmu matamatika, statistika, wan infurmatika sagan manuntungakan masalah-masalah hayati, nangkaya sékuéns DNA wan asam aminu, lawan jua kaitannya kaduanya ngitu. Misal tupik utama bidang ngini tadiri matan basis data sagan maatur infurmasi hayati, panyajajaran sékuéns (*sequence alignment*), mamakiraakan susunan sagan maramalkan bantuk susunan parotéin atawa susunan sakundir RNA, manjabarakan filuginitik, wan manjabarakan parubahan gen.

## Jajuhutan
Damang sahari andung

**Damang Sahari Andung** adalah saurang tokoh adat Dayak Ngaju jua Ketua **Serikat Kaharingan Dayak Indonesia (SKDI)** nang manyangga peranan penting dalam perjuangan pambentukan **Provinsi Kalimantan Tengah** pada pertengahan abad ka-20.
Tari Kanjar

Tari kanjar atawa Kakanjaran adalah kasanian babentuk tarian nang asalnya matan Hulu Sungai Selatan, Kalimantan Selatan. 

tarian ngini banyak di daerah pegunungan meratus kecamaan Loksado. inya jadi karasminan hagan suku dayak.

karasminan tari ngini dapat dituntun nangkaya di balai di Kacamatan Loksado, Balai Papangkaan Desa Muara Ulang, Balai Kukundu di Desa Urui, Balai Padang dan Bidukun di Desa Malinau, dan Balai Malaris di Desa Loklahung.

## Garakan
Tari kanjar atawa bakanjar ini ditariakan ulih penari pria dangan cara bebukah-bukah kacil sambari bbaputar-putar  mangalilingi sebuting altar atawa ancak yang tabuat matan paring wan dibari hahiasan janur. sakilas, garakan tarian ngini  nangkaya tari tortor nang ada di suku Batak, Sumatera Utara sana. tautama garakan tangan ka atas dan ka bawah.

kalihatannya sadarhana tatapi kaindahan tarian ngini talatak pada garakan wan mimik nang manyatu wan musik panggiring. 

Dan tarian ini manjadi simbul panting hagan palastarian tradisi dairah.

## kagunaan
dipintasakan katika aruh ganal adat barupa syukuran atawa salamatn. digalaakan di balai atawa rumah adat khas Dayak Meratus. Tari kanjar yang terdapat dalam upacara adat masyarakat dayak meratus ini merupaakan tarian upacara hagan manyambut tamunang bawanang.

## Alat musik karasmin
satiap tarian katika aruh ganal ini biasanya dilangkapi musik karasmin panggiring. baasal matan musik tradisonal, nnagkaya 

Biasanya, setiap tarian dalam prosesi aruh ini dilengkapi dengan musik penggiring. nangkaya gandang, sarunai, gelang balian, dan sabagainya.

## jujuhutan:
Sam Altman

**Samuel H. Altman** (/ˈɔːltmən/; lahir 22 April 1985) ialah pangusaha, investor, wan pangambang parangkat lambik matan Amirika. Inya jua jadi direktur utama OpenAI wan bakas prisidin direktur Y Combinator. Inya jadi salah sabuting pendiri parusahaan Loopt (2005) wan duit digital Worldcoin (2020).
## Kehidupan awal wan pandidikan
Inya diganalakan di St. Louis, Missouri. Kuitan bininya begawi jadi dokter kulit. Inya dijulung komputer pamugaan wayah umur lapan tahun.

Inya sekolah di John Burroughs School wayah SMA wan kuliah inya belajar ilmu komputer di Stanford University sampai ampih sekolah tahun 2005.

Pas 2017, inya dapat galar doktor honoris causa wan gelar Doctor of Engineering matan Universitas Waterloo.

## Karir wan bisnis

### Loopt
Pas umur 19 di tahun 2005, Inya umpat maulah wan jadi CEO Loopt, ngaran aplikasi jaring sosial nang basisnya mamakai andakan. Matan ngitu inya kawa mangumpulakan modal ventura labih pada $30 juta. Loopt ditutup pas 2012 maraga kada kawa menarik pamakai internet. Imbahnya parusahaan ngini diakuisisi Green Dot Corporation seharga $43,4 juta.  

### Y Combinator
Inya mamugai bisnis Y Combinator tahun 2011 waktu itu inya jadi mitra paruh waktu haja. Pas Pebruari 2014, diangkat jadi prisidin Y Combinator ulih salah saikung pandirinya, Paul Graham. 

Tahun 2014 di dalam tulisan di sabuting blog, inya memadahkan total valuasi Y Combinator labih pada $65 miliar. Valuasinya mangalahakan parusahaan macam Airbnb, Dropbox, Zenefits, wan Stripe. 

September 2014 inya jadi prisidin direktur YC Group, masuk di dalamnya Y Combinator wan unit bisnis nang lainnya.  

Inya handak mengganali Y Combinator sekira kawa memudali 1.000 perusahaan hanyar per tahunnya. Inya handak jua mengganali parian parusahaan nang dimudali YC, utamanya parusahaan nang baisi konsep "teknulugi karas", teknulugi nang kada suah ada lagi, tapi kawa meatasi masalah. 

## Kahidupan pribadi
Inya sudah jadi vegetarian matan halus. Inya gay bepacaran lawan Oliver Mulherin. Inya sudah jua bepacaran wan salah saikung pendiri Loopt Nick Sivo sambilan tahun. Imbahnya ampihan maraga parusahaannya diakuisisi.

## Jujuhutan



## Pranala luar
NDX A.K.A.

**NDX A.K.A.** (singkatan matan ***Nanda Extreme, As Known As***; sabalumnya bangaran **Ndx Aka Familia**) adalah grup musik *duet* aliran *hip-hop* dangdut lawan *pop jawa* tumatan Indonesia nang tiba matan Bantul, DI Yogyakarta. Grup musik nang diulah wayah tahun 2011 ini baistilah husus musik jawa, utamanya dalam gaya *instrumental* wan kapanulisan lagu. Badua angguta grup musik ngini ada Yonanda Frisna Damara wan Fajar Ari.

## Riwayat kisah
NDX A.K.A. ngini grupnya nang cungul tumatan kampung Imogiri, Kabupaten Bantul, DI Yogyakarta, nang tapandang marga mausung *genre* dangdut wan hip hop nang bakambuh wan imbahnya nitu buhannya badua ngini dianggap *pelopor genre* hanyar: hip-hop dangdut. Ngaran grup ngini marupakan singkatan matan "ND" nang tiba matan singkatan ngaran Yonanda (Nanda), "X" nang malambangakan *extreme* gasan manggambarakan unsur hip-hop nang dianggap kada umum dikambuh duwa dangdut, lawan juwa "A.K.A." nang marupakan singkatan matan *As Known As* (alias).

Grup musik ngini didiriakan lawan Yonanda Frisna Damara wayah 11 Siptimbir 2011, rahatan sidin baumur 15 tahun. Dua bulan imbah nitu, inya maminta sapupunya Farhajar Ari gasan umpat bagabung, nang wayah nitu mamilih ngaran panggung PJR Microphone. Grup ngini mamulai karirnya matan panggung halus lawan bayaran nang kada tapi banyak. Buhannya tampil panambayan di balakang stasiun TVRI Yogyakarta nang dibari Rp75,000. Imbah nitu, mulai buhannya dipinandui urang nang sampai wayahini tarus batambah marga lirik nang parak lawan kahidupan sahari-hari.

## Gaya bamusik
Kabanyakan lagu NDX A.K.A. baparihal cinta, hususnya dinamika hubungan nangkaya patah hati, kasatiaan, manimburu, wan sangkal dalam hubungan romantis. Lirik-liriknya banyak mamakai bahasa Jawa ngoko nang kada rasmi, lawan narasi nang manggambarakan *konflik emosional* antara pasangan. Sapalih lagu maumpati sudut pandang laki-laki nang marasa dihianati atawa ditinggalakan. Sapalih lagu NDX A.K.A. baisi lirik dalam bahasa Jawa nang baisi kata kasar, sambatan gasan urang, lawan juwa diambil matan mana-mana nang dinilai sapalih urang bamuatan seksisme wan misoginis. Ungkapan ngitu biasanya cungul dalam konteks cinta atawa *konflik* antara tokoh dalam lagu. NDX A.K.A. jua dipinandui mambawaakan sapalih lagu tapandang matan tahun 1990-an, utamanya karya-karya anggit Deddy Dores atawa Nike Ardilla.

NDX A.K.A. memakai gaya babaju nang maneron gaya hip-hop wan maadaptasi gaya *streetwear*. Baju nang dipakai nangkaya kaus lunggur, baju dingin batukup, salawar jogger, wan tupi *snapback*. Gaya babaju ngitu tarus dipakai wayah buhannya tampil di panggung, *video musik*, wan bakudak gasan prumusi buhannya, wan jadi bagian matan *identitas visual* buhannya mulai panambayan cungul.

## Diskografi

### Album musik

* *Dangdutnya Anak Muda* (2017) (sebagai Ndx Aka Familia)
* *NDX A.K.A Familia* (2017)
* *Ini Dangdut S02: Live from Jakarta 4* (2023)

### Lagu kolaborasi

* *ROPANG* — baduwa Denny Caknan

## Panghargaan wan nominasi

## Jujuhutan
Raditya Dika

**Dika Angkasaputra Moerwani Nasution** dipinandui Raditya Dika (diranakakan 28 Disimbir 1984) ialah seikung penulis, pelawak, sutradara, aktor wan personalia Youtube Indunisia.

## Karya
Karya pemugaan nang meangkat ngarannya ialah buku nang judulnya  ''Kambing Jantan: Sebuah Catatan Harian Pelajar Bodoh'' (2005). Buku ngini mangisahkan hidup Radit rahatan masih kuliah di Adelaide, Australia. Kisah nang dibawanya ialah kisah-kisah inya pas jadi mahasiswa Indunisia nang kuliah di luar negeri. Buku ngini ditampaiakan dalam format buku harian. Berataan kisah dalam karyanya ngini matan blog pribadi bahari ampun inya saurang, www.kambingjantan.com, nang wayahini jadi www.radityadika.com. Buku pamulaannya ngini masuk tumbung *best seller*. Tulisan nang diulah ngini dianggap *genre* hanyar di kalangan pembaca buku Indunisia. Rahatan inya mangaluarkan buku pemugaannya ngini, kada banyak lagi nang masuk ke dunia tulisan komedi. Apalagi gaya diari pribadi.

Buku keduanya bajudul *[[Cinta Brontosaurus]],* dikeluarakan tahun 2006. Parak sama lawan buku sebelumnya, kisah-kisah di dalam buku ngini matan kisah sehari-hari inya jua. Buku kedua ngini formatnya mamakai kisah handap (kisdap) nang mengisahkan pengalaman cintanya nang kada bauntung tarus. Isi matan buku ngini meliputi kisah matan waktu Radit mengirim surat cinta pemulaan ke kawannya pas SD, sampai pengalaman Radit meitihi kucing Persia inguannya nang jatuh cinta lawan kucing kampung tetangganya.

## Karier
Inya memugai kehandaknya membukuakan catatan hariannya di blog rahatan inya menang *Indonesian Blog Award*. Inya jua suah dapat penghargaan *The Online Inspiring Award 2009* matan Indosat. Matan pengalaman ngitu, inya meulah tulisan-tulisan di blog nang imbahtu ditawarakannya ke penerbit gasan dicetak jadi buku. Awalnya banyak nang menolak, tapi imbah inya ke Gagasmedia, naskahnya diterima tagal harus presentasi dulu.

Inya sukses jadi penulis dengan keluar matan arus utama. Inya cungul lawan genre hanyar nang sigar. Nang maulahnya jadi lain pada penulis lain ialah ide nama binatang nang dipakainya tarus saban bukunya. Matan buku pemulaan sampai nang paling hanyar, seberataan judulnya ada ngaran binatangnya. Ujarnya, ini pang nilai jual bukunya selawas ini.

## Jujuhutan
Kisah Tanah Jawa (buku)

**Kisah Tanah Jawa (buku)**  tu buku pambakal nang ditulis ulih Kisah Tanah Jawa, diterbitakan GagasMedia tahun 2018, isinya 250 halaman. Kisah Tanah Jawa mangisahakan kisah nang gaib banar tapi balurus jua lawan fakta sejarahnya.  Menariknya, fakta nang inya surung jua ada daftar pustaka di balakangnya. Jadi, fakta sajarah nang inya usung, banar-banar kawa dilacak kabenarannya. Buku ini baharap bisa mambuka tabir mitos lawan mistis nang sudah jadi bisik-bisik di urang banyak.

## Daftar Isi
**Napas Tiang Pancang**

**Penyedap Komposisi Dosa**

**Harta Berujung Petaka**

## Daptar Jujuhutan
Meratus, Izinkan Aku Jatuh Cinta

**Meratus, Izinkan Aku Jatuh Cinta** adalah sabuah novel fiksi karangan penulis matan Kalimantan Selatan, **Wirianto Hadisucipto** (nama pena: **Wir HS Budang**).

## Latar Belakang & Panulis
Wirianto Hadisucipto lahir kada jauh dari kawasan Pegunungan Meratus, tepatnya di Kabupaten Hulu Sungai Tengah. Menurut pianulis, ujarannya handak manyurat novel ini kada perlu lagi manyurvai khusus, karena sudah kada asing lagi lawan keadaan alam, lingkungan, jua masyarakat di Meratus. Tujuan utama pianulis ngarang buku ini adalah memperkenalkan Meratus kepada khalayak ramai, supaya orang banyak malihat Meratus dari sudut pandang lain - kada hanya dianggap wadah “terbelakang” atawa “mistis” haja.

## Penerbitan

* Novel ini diterbitakan tahun 2023
* Buku ini merupakan penerbitan dari Penerbit Bukunesia

## Plot dan Tema
Novel ini mengisahakan empat urang kawan mahasiswa - Deddy, Boy, Lisa, dan Lenny - yang masuk dalam kelompok pecinta alam (Mapala). Karena sudah bosan dengan cara liburan yang itu-itu haja, maripian mereka mutusakan handak manyusuri Pegunungan Meratus, walaupun banyak urang di luar sana masih mandang kawasan itu dengan pikiran negatif: dianggap penuh misteri, “primitif”, atawa “terbelakang”.

Sebelum berangkat, ampat sahabat tadi membuat perjanjian: dalam perjalanan, kada boleh jatuh cinta. Tapi pas di tengah petualangan, Deddy malah jatuh cinta dengan seorang gadis Dayak bernama Diyang, anak dari kepala suku Dayak di Meratus.

Cinta keduanya jadi “terputus” karena aturan adat: Diyang sudah dijodohkan dengan pemuda Dayak pilihan sukunya. Tapi pas kuliah dimulai lagi, Diyang ternyata masuk di kampus yang sama dengan Deddy, membuat harapan cinta keduanya muncul ulang.

Selain kisah cinta dan petualangan, novel ini jua banyak menampilkan hal-hal tentang adat, budaya, mistisisme, dan kehidupan masyarakat Meratus - sebagai usaha untuk melawan stigma buruk yang sering dilekatkan pada daerah tersebut.

## Daptar Jujuhutan
Korrie Layun Rampan

**Korrie Layun Rampan** adalah penulis berdarah Dayak Benuaq. Inya adalah panulis, editor, dan kritikus sastra Indonesia. Inya lahir 17 Agustus 1953 dan abis umur19 Nupimbir 2015. Sidin mandapatkan Anugerah Seni matan Pemerintah Republik Indonesia di 2006. Salawas hidup, sastrawan angkatan 1970-an ngini manulis ratusan buku. sabahagian judul buku sidin yaitu Upacara, Suara Kesunyian, Api Awan Asap, Acuh Tak Acuh, Lingkaran Kabut, dan Percintaan Angin.

## Riwayat Hidup
Korrie Layun Rampan diranakan dan dikubur di Samarinda. Abah dan Mama sidin adalah Paulus Rampan dan Martha Renihay-Edau Rampan. Inya tuntung sakulah dasar di 1967.

## Jajuhutan
Randu Alamsyah

**Randu Alamsyah** ialah saikung editor, panulis, karani wan kunsultan kapanulisan di Kalimantan Salatan. Bagana di Banjarbaru, inya sabujurnya asli matan Luwuk Banggai, Sulawesi Tengah. Inya rancak mambahas susial, budaya, wan kalakuan bubuhan warga banua Banjar di dalam tulisan.

## Riwayat Hidup
Randu Alamsyah diranakanan di Luwuk Banggai, Sulawesi Tengah. Pas bagana di Banjarbaru, inya bagawi jadi panulis buku, pambabak barita surat kabar, tukang padahi, wan banyak ai lagi.

Nopil panambayannya nang bajudul Jazirah Cinta, dicitak di dua nagara, Indunisia wan Malaysia pas tahun 2028. Nintu diulah jua jadi pilim bajudul 7 Petala Cinta nang ditayangakan di Malaysia.

## Karya
Randu banyak maulah tulisan, piksi wan kada piksi jua. Nang piksi ialah:
* Jazirah Cinta
* Selalu Ada Kapal Untuk Pulang
* Liberty
* Sang Pangeran
* Lambung Mangkurat
* Galuh Hati
* Beranda Angin
* Perahu Abah
* Wentira Kota Gaib.
Lamun tulisannya nang kada piksi, misalnya:

* Banjarbaru: Sejarah, Pesona, Potensi, 
* Banjarbaru dan Ekonomi Kreatif,
* 60 Tahun Hubungan Indonesia-Maroko,
* Urang Banua dibanua Urang (isai),
* Disepanjang Patahan Garis Politik,
* Tabalong Sinar Terang dari Beranda Ibukota, Jalan Sunyi Kebudayaan (riwayat hidup urang),
* Upacara Adat Kalimantan Selatan,
* Menderita Manisnya Takdir,
* Lompatan Tabalong,
* Melampaui Mimpi Pesisir (riwayat hidup urang),
* Bakul Martabak Jadi Anggota Dewan (riwayat hidup urang).

## Jujuhutan
24 Jam bersama Gaspar (novel)

**24 Jam Bersama Gaspar** adalah sabuting novel Indonesia nang di ulah Sabda Armandio. Novel ngitu merupakan novel kadua dari Dio setelah *ikam: Cerita yang Tidak Perlu Dipercaya* (2015).

Bekisah tantang Gaspar, umurnya 35 tahun nang sudah baniat gasan mencuntan sabuah Toko Amas ampun Wan Ali. inya handak banar meincar kotak hirang nitu maraga tadapat misteri di dalamnya. nang capat-capat di tulak uleh Gaspar kalaunya inya kada handak banar wan kotak hirang nitu, bahwa ini tentang rahasia. Dalam kurun waktu 24 jam itu ia kemudian melakukan pencarian partner untuk membantu mengambil Kotak Hitam milik Wan Ali.

## Jujuhutan
Mondblume

**Rofie Sanjaya**, S.E. () atawa nang labih dipinandui lawan ngaran panggung Mondblume adalah saurang panyanyi, wan panulis lagu asal Indunesia.

## Kahidupan pamulaan
Rofie adalah anak saikungannya nang barasal dari kaluwarga multietnik. Abahnya barasal dari kaluwarga katurunan campuran tionghoa, wan suku dayak. Sadangkan mamanya barasal dari kaluwarga katurunan suku jawa. Katartarikan lawan musik matan halus mandurung Rofie gasan balajar mamainakan alat musik gitar sacara autodidak, wan mulai manulis lagu-lagunya sorang.

## Jujuhutan
Baskara Putra

**Daniel Baskara Putra** atawa labih dipinandui lawan homonim **Hindia** (diranakakan 22 Pebruari 1994) ialah penyanyi-penulis lagu, produser rekaman, wan komposer Indunisia. Inya jua vokalis grup musik, .Feast lawan anggota band Lomba Sihir.

Inya memulai karier musiknya tahun 2011 wayah lawan kakawanannya mandiriakan Feast. Imbahtu, tahun 2018 inya belah jadi penyanyi solo memakai ngaran Hindia, mengeluarkan lagu "*No One Will Find Me*" matan album kompilasi *Bertamu*.

Tahun 2025, inya dapat penghargaan *Fortune Indonesia 40 under 40*. Penghargaan ngini dibari pas acara *Fortune Indonesia Summit* 2025, 6 Pebruari 2025 di The Westin Jakarta. Daptar nang dikaluarakan ulih *Fortune Indonesia* ngini isinya 40 ikung anum Indunisia nang paling bepengaruh dibanyak parian siktur nang balum baumur 40 tahun per 31 Desember 2024.

## Karier
Inya mandiriakan grup musik rock .Feast matan tahun 2012 lawan 4 kawanannya. Pahabisan tahun 2018, inya cungul jadi penyanyi solo mamakai ngaran Hindia lawan mangaluarkan lagu "*No One Will Find Me*" nang jadi bagian matan album kompilasi *Bertamu*. Pas parak hari Natal tahun 2018, inya mengeluarkan album halus judulnya *Tidak Ada Salju di Sini* lawan Petra Sihombing, Krautmlik, Enrico Octaviano wan Rubina. 

Inya mengeluarkan single nang judulnya "Evaluasi" pas 22 Maret 2019. Imbahtu lagu "Secukupnya" 3 Mei 2019. Pas parak masuk bulan Juni 2019, inya mengeluarkan 2 lagu "Tinggalkan di Sana" wan "Jam Makan Siang" nang membawa jua Matter Mos.

Pas 9 Januari 2023, inya meumumakan album kedua nang bajudul *[[Lagipula Hidup Akan Berakhir]]* lewat akun media sosialnya. Album ngini jadi *album kambar* nang pacangan dikaluarakan 7 Juli 2023 hagian pemulaannya wan 21 Juli 2023 sagan hagian kedua, lawan *Janji Palsu* jadi single pemulaan. *Masalah Masa Depan* jadi single kedua, *Perkara Tubuh* jadi single ketiga, wan *Kami Khawatir Kawan* jadi single keempat.

Salain jadi panyanyi wan musisi, inya jua dosen di Universitas Indonesia.

## Jujuhutan

## Pranala luar
Fahmi Wahid

Fahmi Wahid ialah tukuh syair banjar  diperanakakan di Barabai, Kabupaten Hulu Sungai Tengah, Kalimantan Selatan, wayah 3 Agustus 1964. Manuntungakan kuliah S-1 di Jurusan Muamalah Jinayah/Perdata Pidana Islam, Fakultas Syariah IAIN (wayah ini UIN) Antasari Banjarmasin (lulus 1990) malanjutakan Program Pascasarjana S-2 Sekolah Tinggi Ilmu Manajemen lalu Magister Manajemen Pendidikan, IMNI Jakarta (lulus 2006).
Lan Fang

**Lan Fang** marupakan saurang panulis bakabangsaan indunisia. Inya habis umur di *Rumah Sakit Mount Elizabeth*, Singapura rahat Ahad siang, 25 Disimbir 2011 di umur 41 tahun akibat panyakit kanker nang diidapnya.

## Karya
Inya manulis babarapa novel, antara lain:

* *Reinkarnasi* (2003)
* *Pai Yin* (2004)
* *Kembang Gunung Purei* (2005)
* *Laki-Laki yang Salah* (2006)
* *Yang Liu* (2006)
* *Perempuan Kembang Jepun* (2006)
* *Kota Tanpa Kelamin* (2007) 
* *Lelakon* (2007)
* *Ciuman di Bawah Hujan* (2010). 
Novel *Ciuman di bawah Hujan* ngini manjadi novel peampihan dalam hidupnya.

## Jujuhutan
Ubur Ubur Lembur

**Ubur Ubur Lembur** adalah buku komedi oleh Raditya Dika. Buku ini diterbitkan oleh penerbit GagasMedia pada tanggal 1 Februari 2018. Buku tersebut menceritakan tentang pengalaman belajar dari apa yang dicintai.

## Isi Buku

## Daptar Jujuhutan
Ali Syamsudin Arsy

**Ali Syamsudin Arsi**  diranakakan di Barabai, Kabupatin Hulu Sungai Tengah, Prupinsi Kalimantan Salatan. Sidin bagana di Banjarbaru. sidin ni lawan kawal sidin M. Rifani Djamhari maulah forum Taman  wan jSanggar Sastra Satu Satu Banjarbaru. Di situ sidin jua nang langsung jadi pambinanya. Sudah banyak  kakumpulan puisi wan esai nang sidin ulah.  .      

## Karya
Negeri Benang Pada Sekeping Papan

Tubuh di Hutan

Istana Daun Retak

Bungkam Mata Gergaji

Gumam Desau

## Jujuhutan
Iberamnsyah Barbary

**Iberamsyah Barbary** (diranak akan 2 Januari 1948) merupakan sastrawan berkebangsaan Indonesia. Ngarannya dipinandui wayah 1970-an melalui karya-karyanya berupa cerita pendek wan puisi nang diterbitkan diberbagai media massa. Dalam data kesenian daerah Kalimantan salatan, Proyek Pusat Pengembangan Kesenian Kalsel Departemen Pendidikan wan Kebudayaan 1975/1976, ngarannya jua masuk dalam periodisasi kesustraan Kalimantan Salatan angkatan 1970

## Karya

* Antologi Puisi Serumpun Ayat-ayat Tuhan (2012)
* Kumpulan sajak Asmaul Husna: Membuka Jalan Menggenggam Cinta (2012)
* Balahindang Sakumpul Sapalimbaian (kitab Puisi dalam bahasa Banjar dan Indonesia, 2013)
* Kumpulan Cerpen ‘Insya-Allah, Jalan itu Ada, Imelda!’ (2014)
* Buku Gurindam berjudul ‘Banjar Negeri Harum 1001 Gurindam, (2015)

## Jujuhutan
Ratih Ayuningrum

**Ratih Ayuningrum** adalah saurang panulis yang baasal dari Kotabaru, Kalimantan Salatan. Inya diranakakan wayah 17 Juli 1984, Ratih sudah mambuktiakan bahwa lingkungan, lain panghalang sagan beulah di dunia sastra. Inya banyak maulah novel nang banyak dikatujui orang banyak, dan rata-rata novel inya rancak banar maangkat tema tantang kaindahan alam dan kahidupan masyarakat di daerah asalnya.  Inya jua maurusi Komunitas Penulisan Pena Sastra SMAN 1 Kotabaru dan pendiri Rumah Literasi Alma. 

## Karya

* Pelangi di Ujung Senja
* Neptunus
* Tarian Kunang-Kunang di Hutan Bakau
* Laut adalah Cinta
* Akulah Musik dan Laut
* Dua Wanita

## Jejuhutan
Miranda Seftiana

**Miranda Seftiana** ialah panulis anum nang diranakakan di Kandangan, Hulu Sungai Salatan, Kalimantan Salatan. Inya kuliah di Program Studi Psikologi, Fakultas Kedokteran, Universitas Lambung Mangkurat. Biar dari Program Studi Psikologi, tagal rancak manang turai kisah handap lawan banyak manulis novel. Kisah handap ulahannya banyak dinaikakan di kuran nasional, kaitu jua novelnya, ada nang suah diulah jadi pilim. Karya inya yang sudah diulah jadi pilim ada Jendela Seribu Sungai lawan Semusim Setelah Kemarau.

## Karya

* Jendela Seribu Sungai
* Stadium Rindu
* Senandung Cinta Untuk Bunda
* Lalu Tenggelam di Ujung Matamu
* Lebih Sunyi dari Gemersik Daun Padi
* Dilalap dalam Lelap
* Semusim Setelah Kemarau
* Semangkuk Perpisahan di Meja Makan
* Tungku Perkawinan
* Ada Apa dengan Mimo?
* Sekuntum Melati Ibu
* Sebatang Lengkeng yang Bercerita
* Janji Kaci

## Prestasi

* Juara 1 Lomba Manulis Cerpen Perpustakaan Provinsi Kalimantan Selatan 2018
* Cerpenis Pilihan Kompas 2015
* Cerpenis Pilihan Kompas 2017
* Cerpenis Pilihan Kompas 2019
* 10 Penulis Terpilih Emerging Writers Ubud Writers and Readers Festival 2025

## Komunitas
Kemahiran Miranda manulis ini didapatnya matan parkumpulan sastra nang bangaran CENDOL (Cerita, Nulis, Diskusi Online).

## Jujuhutan
Gusti Gina

**Gusti Gina Madinatul Munawarni** atawa rancak dikiau **Gusti Gina** iyalah panulis buku, pamain pilim, wan konten kreator matan Banjar. Inya ngini mulai banyak urang nang tahu matan maulah konten di media susial. Imbahnya, inya mulai manulis buku wan pamain pilim di Indunisia. Pilim nang dimainakannya wan nang  ditulis jalan kisahnya adalah pilim nang  dijuhut matan kisah nang inya tulis saurangan.

## Kehidupan pemulaan
Gina diranakakan di Pantai Hambawang, Barito kuala, Kalimantan Salatan, wayah 28 April 1995.

## Pendidikan
Inya lulusan sarjana psikologi Fakultas Kedokteran Universitas Lambung Mangkurat. Salain maurung di dunia psikologi, inya aktif jua di kagiatan susial wan budaya. Inya suah manjabat sabagai Duta Wisata Indunisia, Kalimantan Salatan 2015 imbah manang turai Duta Wisata Nanang Galuh tingkat Kuta Banjarbaru wan Kalimantan Salatan di tahun nang sama. 

## Karier
Buku panduhuluannya, *Mencari Saranjana* kawa manarik minat pambaca wan manjadiakannya salah satu panulis buku horor nang diitihi di Indunisia. Wayah manulis buku ngitu, inya bahayau ka kampung nang diyakini sabagai kampung pahabisan sabalum ka Saranjana. Ngarannya kampung Oka-Oka, Kacamatan Pulau Laut Kelautan, Kabupaten Kotabaru, Kalimantan Salatan. Pidio nang inya ulah wan nang diandaknya ka YouTube sampai 6 bagian ngitu, dikatujui urang-urang.

Karirnya batambah ka dunia main pilim di 2023. Pilim pamulaan nang dimainakannya ialah *Saranjana: Kota Ghaib*, Imbahnya Inya main pilim kaduanya, Judulnya *Iblis Dalam Kandungan 2: Deception*.

## Karya

* Buku Mencari Saranjana: Kota Ghaib di Pelosok Kalimantan (2023)
* Buku Racun Sangga: Santet Pemisah Rumah Tangga (2024)

## Jujuhutan
Burhanuddin Soebely

**Burhanuddin Soebely** yang diranak akan 2 Januari 1957 di Kandangan, Hulu Sungai Selatan dan maninggal 28 Mei 2012 (umur&nbsp;55). Inya adalah saurang sastrawan Indunesia asal Kalimantan Salatan nang mulai menahapi sastra matan tahun 1979 dan sudah mehasil akan beberapa kumpulan puisi. Inya dari Universitas terbuka jurusan Administrasi Negara, dan tertarik pada dunia seni matan SMP.  

## Karya
Puisi nang sidin hasil akan diantaranya *Palangsaran* (1982), *Patilarahan* (1987), lawan *Ritus Puisi* (2000). Tiga novel inya, antara lain *Repportase Rawa Dupa*, *Seloka Kunang-Kunang*, lawan *Konser Kecemasan* memenangkan sayembara penulisan cerita bersambung Majalah *Femina* tahun 1997, 1998, dan 2001. 

## Jujuhutan
KKN di Desa penari

KKN di Desa penari adalah banyak kejadian misterius jar urang banjar nie banyak kajadian di desa nie.novel ini diterbitkan pada tanggal 19 september 2019 dan diterbitkan tersebut pada tanggal 24 juni 2019.. Semoga KKN desa panari menjunjung tinggi -tinggi budaya satampat, di mana bumi dipijak, di situ dijunjung dan dapat mengaplikasikan di dunia nyata 

## Adaptasi
KKN desa penari ini akan dijadikan produksi dari novel film tadi tih sehingga orang banua kd hanya dari novel saja mambaca tatapi menuntun film sehingga mengalami merasakan sesuatu untuk banua kita samua.Dan film ini akan tayang di saluruh indonesia pada tahun 2020.ada 6 tokoh nang jadikan film dimas,sanjaya,arul,udin,atuy dan ihay

fenomena film kkn desa penari

KKN di Desa Penari Akan Difilmkan MD Pictures, Tayang Maret 2020

Efek Echo Chamber di Balik Viralnya Cerita KKN Desa Penari di Medsos? Ini Penjelasan Psikolog - TribunNews.com

## Jujuhutan
Sandi Firly

**Sandi Firly** ialah panulis atawa sastrawan nang diranakakan rahatan 16 Oktober 1975 di Kuala Pambuang, Kalimantan Tangah. Inya suah kuliah jurusan jurnalistik di Universitas Islam Kalimantan Arsyad Al Banjari (UNISKA). Imbah lulus kuliah, inya suah jua jadi jurnalis di Radar Banjarmasin, Radar Bandung, dan Media Kalimantan. Nang lain daripada nang lain, inya jua saurang palukis.

## Hasil Karya

* Inya suah mandapat Hadiah Seni Bidang Sastra matan Gubernur Kalimantan Selatan (2005);
* Mandapat Hadiah Seni Bidang Sastra jua matan Walikota Banjarbaru (2012);
* Manang pas Sayembara Novel Aruh Sastra Kalimantan XIV Kandangan (2017) lawan novelnya nang bajudul *MAY;*
* Talus jua seleksi *Emerging Ubud and Writer Readers Festival* di Bali (2011) duwa novel nang bajudul *Rumah Debu*, wan masih banyak lagi prestasi nang didapatakannya lain pada nang disambatakan tadi.

## Jujuhutan
Y.S. Agus Suseno

**Yusran Salman Agus Suseno** atawa dipinandui bangaran **Y.S. Agus Susenoa**  yaitu sastrawan, panulis, wan panyair tumatan Kalimantan Salatan. Sidin diranakakan 23 Agustus 1964, habis umur 12 September 2024. 

## Kehidupan Pamulaan
Matan halus inya mehabisakan waktunya lawan buku-buku bacaannya gasan mengawani kasunyian ditinggal lawan abah sidin wayah masih halus. Gawian ngini nang meulahnya pinandu lawan dunia sastra.

Inya mulai ketuju manulis puisi matan umur 17 tahun, yaitu sekitar awal 1980-an. Matan itu, inya manulis puisi gasan dikirimakan ke acara puisi di radio swasta. Lainpada itu, sidin jua manulis puisi gasan acara puisi Untaian Mutiara Sekitar Ilmu dan Seni (UMSIS) nang dikelola Hijaz Yamani di RRI Banjarmasin wan gasan Banjarmasin Post dalam rublik "Dahaga". Rahatan tu, sidin aktif memublikasikan karya-karyanya nangkaya puisi, cerpen, esai sastra, wan reportase seni budaya di wadah media lokal dan nasional, nangkaya Dinamika Berita, Media Masyarakat, Banjarmasin Post, Barito Post, Kalimantan Post, Swadesi, Suara Karya, Sinar Harapan, Pelita, Merdeka, Berita Buana, Bali Post, Yogya Post, Minggu Pagi, Surya, Surabaya Post, Kompas, dwimingguan Mutiara, majalah Hai, Nona, Nova, Senang, wan Cerita Remaja .

## Kiprah
**Puisi**

Di tingkat lokal, inya suah mamanangkan Lomba Karya Tulis Kepahlawanan se-Kalimantan Salatan 1984. Sayembara Manulis Puisi nang digawi lawan Himpunan Sastrawan Indonesia (HIMSI) Kalimantan Salatan 1985, Sayembara Manulis Puisi Bebahasa Banjar dalam rangka Hari Jadi kuta Banjarmasin ke-462 rahatan 1988, Lomba Syair UMSIS RRI Banjarmasin pada 1989, wan Sayembara Menulis Puisi Berbahasa Banjar dalam rangka Hari Jadi Kuta Banjarmasin ke-464 (1990).

= Jujuhutan =
I Want to Die but I Want to Eat Tteokbokki

**I Want to Die but I Want to Eat Tteokbokki** ialah kanang kanangan tahun 2018 nang di ulah Baek Sehee matan Korea Selatan. Buku *I Want to Die but I Want to Eat Tteokbokki* baisi kumpulan tulisan Baek Sehee wan psikiater sidin nang mangisahkan kesetresan sasambil memadahi lawan cara nang jujur, hampul, wan manusiawi banar. Judulnya sorang mangambarkan emosional nang rancak dialami banyak urang: kahandakan gasan menghilang, tagal masih handak haja hidup. 

## Alur
Buku nginih mangisahkan pandiran Baek Sehee lawan psikiatris sidin mangisahkan kesetresan sasambil memadahi jadi catatan mengisahkan kahidupan, kapusangan, mamparjuangakan diri matan kasatresan. Buku nginih manggambarakan perkelahian batin nang handak manyarah tagal masih ada hal-hal nang halus nang meolah hidup tarasa nyaman wan handak tarus hidup nang simbolnya tteokbokki (wadai baras) makanan sadarhana nang mambari kanyamanan.

## Pasan Moral
Kaunikan buku nginih mangangkat masalah kasihatan mental secara tebuka mambaca buku nginih meolah kita marasa kada manggurui tatapi mengawani menganai panulis Baek Sehee. Papadah utama matan buku nginih meangkat hidup kada selalu “baik-baik haja”, tatapi bertahan, meminandui luka diri, wan tetap mendapati alasan halus gasan hidup.

= Jujuhutan =
Jendela Seribu Sungai

**Jendela Seribu Sungai** ialah sebuting karya sastra saurang panulis asli Banjarmasin, Kalimantan Salatan. Ditarbitakan 15 Saptimber 2018 ulih panulis Miranda Seftiana wan Avesina Soebli, serta dicetak ulih PT Gramedia. Buku ini mangisahakan kahidupan masyarakat Banjar, tamasuk budaya Banjar, sampai budaya suku Dayak Meratus.

## Bahasa
Dalam novel ngini, disambat banyak jumputan budaya Banjar nang dilestariakan sampai wahini, tamasuk dalam bahasa atau ucapan wan kebiasaan-kebiasaan warga Banjar. Salah sebuting nang rancak disambat ialah kuyaan *"Bauntung Batuah" n*ang nampak jua difokusakan dalam karya ngini, nang dikuya oleh tokoh Umanya Arian ke Bu Arian di novel ngini. Jumputan bahasa Banjar nang lain jua banyak dalam karya ini, contohnya ialah *"Kada Titik Banyu Diganggam", "Kapidaraan",* lawan *"Sandu Bakut"**.*

## Jujuhutan
Nailiya Nikmah

**Nailiya Nikmah** (diranakakan 9 Desember 1980) adalah panyair wan dosen Politeknik Negeri Banjarmasin, Kalimantan Selatan. Puisinya, "Romansa Tanah Basah" masuk ka dalam 15 puisi nominasi lumba manulis puisi di Aruh Sastra Kalimantan Selatan (ASKS) wayah 2013.

Sidin manulis novel Sekaca Cempaka nang tapilih jadi Novel Unggulan Lomba Menulis Novel ASKS (2013), imbahtu ditarbitakan ulih Elex Media Komputindo, 2014. Karyanya tamasuk ka dalam babarapa antologi, kaya *Nyanyian Tanpa Nyanyian* (antologi cerpen bersama, 2007), *Menulis Mudah* (kumpulan esai bersama, 2008), *Konser Kecemasan* (antologi puisi bersama, 2010), *Rindu Rumpun Ilalang* (antologi cerpen, 2010), *Pelangi di Pelabuhan* (antologi cerpen penulis FLP Kalsel, 2011) dan *Kalimantan dalam Prosa Indonesia* (2011). Cerpen sidin nang bajudul *Mangadap Langit* dapat Juara Harapan III Lomba Menulis Cerpen Bahasa Banjar se-Kalsel (Disbudparpora Kalsel, dimuat dalam buku antologi kisdap Malam Kumpai Batu, 2012).

Sidin jua jadi co-founder komunitas Artseries nang bagarak di seni lukisan wan performing art di Banjarmasin.

## Karya

* Novel Sekaca Cempaka, (Elex Media Komputindo, 2014)
* Kumpulan Cerpen Rindu Rumpun Ilalang, (Komunitas Sastra Indonesia Banjarmasin, 2010)
* Kumpulan Puisi Entah Bagaimana Tetiba Aku Mencintaimu, (Tahura Media, 2019)

## Pandidikan

* Magister (S2) bidang bahasa di Fakultas Keguruan Ilmu Pendidikan (FKIP) Universitas Lambung Mangkurat (ULM) Banjarmasin

## Jujuhutan
Urang Dayak Halong

**[[Urang Dayak]] Halong**, bahanu disambat **Dayak Dusun Balangan** atawa **Dayak Balangan** adalah bagian matan urang Dayak nang badiam di Kacamatan Halong, Kabupatin Balangan, Kalimantan Selatan. Basa Dayak Halong masuk dalam Rumpun basa Barito Raya.

Bubuhan urang Dayak Halong Balangan bagana di kampung nan andakannya di kampung pada udik sungai Balangan di Kacamatan Halong lawan Juai.

Di Kacamatan Halong tahaga 4.000 ikung nusianya nang baagama non muslim nang marupakan masarakat adat Urang Dayak nang tardiri matan Dayak Halong (pambanyaknya), Dayak Deah wan Dayak Meratus (Bukit). Pamukiman ngini di tatangahan antara nang mambagi kampung Urang Banjar wan Urang Dayak Deah. Kabanyakan Urang Dayak Halong baagama Buda, sapalih ada jua nang baagama padatuan Kaharingan wan ada jua panduduk urang Kristen.

## Basa
Basa Dayak Dusun Halong di Kabupatin Balangan mamakai kode: mhy-dus di multitree, wan dianggap sawagai dialek matan basa Maanyan.

## Jujuhutan
Wisata Alam Surung Danum

**Wisata Alam Surung Danum** nintu tampat wisata alam nang andakannya di Kecamatan Bukit Batu, Kota Palangka Raya, Provinsi Kalimantan Tengah. Destinasi ngini labih rancak dikanal urang gasan rekreasi cagar didalamnya nayaman dan tanang, wadahnya nang taduh, lawan ciri khasnya hutan rawa gambut. Tampat wisata ngini andakannya kukurang labih 31 kilometer dari pusat Kuta Palangka Raya lawan kawa didatangi sakitar 45 hingga 60 menit malalui jalan karatak nang sudah lumayan bagus.

## Asal-usul Ngaran
Ngaran *Surung Danum* asalnya dari bahasa Dayak nang artinya “banyu nang ditunjul” atawa “banyu nang mangalir”. Ngaran ngintu dipilih ulih ampunnya kawasan gasan simbol harapan sakira kabarkahan wan razaki dalam manggaduh wisata datang tarus. Surung Danum digaduh seorang uleh pihak kaluwarga ampun lahan lawan dukungan dari pamarintah daerah hagan mangambangankan ekowisata. 

## Fasilitas
Daya tarik utama Surung Danum nang paling manyolok hadalah bagian sungainya nang dangkal wan barasih jad aman untuk anak-anak atawa kegiatan rekreasi keluarga; urang nang datang bisa menikmati suasana alam nang asli lawan papohonan naung, hawa sejuk, lawan pemandangan hutan rawa gambut nang khas di wilayah itu. Fasilitas nang tersedia jua cukup langkap kaya gazebo wan pondok santai, aula beton untuk kegiatan barrombongan, aula klasik wan vila untuk panginapan, panggung musik, kamar mandi wan jamban nang tarawat, wan warung makan kios minuman di parak wadah wisata.

## Pangembangan wan Putensi Ekowisata
Surung Danum tarus barkambang dan tarkanal gasan jadi tujuan bejalanan kasukaan urang Palangka Raya, maginnya lagi pas di hujung minggu pekan wan musim liburan kakanakan sakulah. Dukungan pemerintah daerah gasan pangambangan ekowisata di tampat ngini manjadi durungan panting hagan maningkatakan kasajahteraan masyarakat liwat sektor pariwisata. Lingkungan alamnya nang masih tarjaga manjadikan Surung Danum ganal potensinya hagan jadi model pangembangan wiseta barlanjutan di Kalimantan Tengah. Pangunjung kada hanya mandapatakan pangalaman rekreasi, tapi jua edukasi lingkungan gambut, vegetasi rawa, wan pentingnya manjaga ekosistem lokal.

## Referensi
Bubur Jawe

**[[Bubur jawe|Bubur]] jawe** itu adalah ulahan bubur nang memakai bahan utama *jawe* (sebutan untuk tumbuhan jawawut) di Kabupaten Seruyan, Kalimantan Tengah.

Jawawut (*Setaria italica*) adalah jenis serealia berbiji halus (milet) nang dahulu pernah jadi makanan pukuk warga Asia Timur, Asia Tenggara, dan Asia pada umumnya, termasuk di wilayah Asia sabalum orang mengenal budidaya pambuta n padi.

Belasan sampai puluhan tahun lalu, urang Seruyan di Kalimantan Tengah sudah biasa memakai jawawut sebagai panganan selain dari baras, utamanya di daerah hulu Seruyan. Jawawut atau dalam bahasa lokalnya disebut *jawe*, biasannya ditanam basamaan dengan waktu menanam baras. Jadi, mun padinya tumbuh, jawe jua umpat tumbuh.
----
Stadiun Sanaman Mantikei

**Stadion Sanaman Mantikei** itu adalah lapangan bal-balan (sipak bula) sekaligus arena olahraga nang berada di Jalan W. Sudirohusodo, Langkai, Pahandut, Palangka Raya, Kalimantan Tengah.

Stadion Sanaman Mantikei  ngini dipakai hagan tempat pemusatan latihan atlit, acara seremonial pemarintahan, kampanye, konser musik, karnaval, arena perlombaan lawan festival, tempat acara keagamaan macam salat ied dan parade Natal, tempat vaksinasi massal, sampai jadi arena latihan Tentara Nasional Indonesia (TNI).
### parbaikan
Di tahun 2023, Stadion Sanaman Mantikei dibaiki dan dihanyari. utamanya itu menata ulang tribun, manambah ruang terbuka hijau (RTH), jua bikin area olahraga dalam ruangan (indoor) dan luar ruangan (outdoor).

Salain itu, lebar lapangan bal-balannya jua akan dipasahiakan sesuai standar FIFA supaya bisa dipakai bukan haja gasan bal-balan, tapi jua gasan konser musik dan acara-acara lain

## Pada tanggal '''17 Februari 2025''', proyek rehabilitasi lawan pena
Jumbatan Djanias Djangkan

**Jambatan Djanias Djangkan** ialah salah sabuting jambatan nang andakannya di Kacamatan Kahayan Hilir, Kabupatin Pulang Pisau, Kalimantan Tangah. Jambatan ngini jadi infrastruktur vital nang mahubungakan urang nang ada di kota Pulang Pisau wan jadi jalur utama matan arah Banjarmasin wan Kapuas tuju arah ka Palangka Raya. Pas 2024-2025, jambatan ngini direhab wan rekonstruksi maraga struktur tanahnya taturun di bagian oprit, lain di konstruksi utamanya. Imbah tu, bebebaik jua difokusakan di buncu jalan nang miring nang sabalumnya tenaik wan barisiko gasan urang nang membawa mutur, jadi solusinya maninggiakan awak jalan sekira miringnya jadi telandai sedikit wan aman gasan dilalui. Apalagi di sisi nang maarah ka Jalan Darung Bawan.

Membaiki jambatan ngini sudah digawi matan April lawan anggaran nang labih pada 3 miliar. Anggaran ngini bamuasal matan dana APBD Kabupatin Pulang Pisau tahun anggaran 2024.

## Jujuhutan
Dermaga Rambang

**Dermaga Rambang** ialah salah sabuting dermaga nang baandak di Kuta Palangka Raya, Prupinsi Kalimantan Tangah. Dermaga ngini andakannya di bantaran Sungai Kahayan, pasnya di Jalan Riau, Pahandut, Kecamatan Pahandut. Dermaga ngini digaduh ulih Dinas Perhubungan Kota Palangka Raya. Sebelum jumbatan penyubarangan Sungai Kahayan dibangun, dermaga ngini dulu jadi pusat aktipitas ekonomi wan tranportasi air. Tagal wahini sudah beganti fungsinya jadi gasan pariwisata wan rekreasi, jadi retribusi dermaga manurun maraga aktivitas bedagangnya beugah ke jalur darat.

Wali Kuta Palangka Raya, Fairid Naparin marasmiakan Kawasan Wisata Kuliner Dermaga Rambang pada 22 Desember 2022, pangambangan kawasan ngini marupakan program Pemerintah Kota Palangka Raya lawan PT. PLN membina wan memberdayakan masyarakat sekitar. Pemerintah kuta membangun beberapa kios nang kawa dipakai masyarakat gasan bejualan bamacam makanan tradisional wan kuliner lain nangkaya sate ayam, iwak babanam, wadai-wadai tradisional nang kaya lupis, sulada gumbili, surabi, gorengan wan masih banyak nang lain lagi.

November 2024, Hubnur Kalimantan Tangah Sugianto Sabran memadahkan cagaran ada pembangunan pengelolaan sampah wan Ruang Tabuka Hijau (RTH) di dermaga ngini.

Fasilitas nang ada di dermaga ngini nangkaya wadah wisata kuliner sekira kawa merasai kuliner khas daerah Kalimantan Tangah. Selain ngitu, ada jua kapal wisata nang kawa dipakai gasan bakuliling sekitar area dermaga. Urang jua kawa mendangari musik nang ada di dermaga ngini.

## Jujuhutan
George Obos

**George Obos Oemar** (EYD: **George Obos Umar**), rajin disingkat **G. Obos** wan rancak dikiau **Bapak Ferdy** (), adalah pajuang matan Kalimantan Teangah. Sidin juwa salajur ialah bupati panambayan Kabupatin Barito Utara nang manjabat matan tahun 1951 sampai 1954, imbahnya pulang jadi bupati panambayan Kabupatin Kapuas wan manjabat matan tahun 1955 sampai 1958.

## Riwayat hidup
George diranakakan di Kasongan wayah 24 Disimbir 1902. Abahnya bangaran Heine Oemar, wan umanya bangaran Lea Anggen. Ngaran langkapnya ialah George Obos Oemar, tagal ngaran abahnya imbahtu kada ditambahiakan gasan malindungi kaluarga sidin matan *represi* pamarintah Walanda. Sidin maumpati pandidikan dasar di sakulah zending di Banjarmasin, imbahtu dilanjutakan di Sakulah Palayaran Surabaya wayah 1926.

## Riwayat parjuangan
Sidin umpat bagawian dalam Kongres Sumpah Pemuda II nang diaruh wayah tanggal 27–28 Uktubir 1928 sawagai wakil matan Kalimantan. Imbah masa kamardikaan, George mambantui parjuangan rakyat Kalimantan nang dipimpin lawan Pangeran Mohammad Noer. Sidin diangkat manjadi Katua Badan Oesaha Goebernoer Borneo, nang baimbai lawan Pemuda Republik Indonesia Kalimantan (PRIK), manyusun idabul gasan mampertahanakan Kalimantan matan Walanda. George juwa umpat dalam Patampuran Surabaya.

Sualih nitu, George juwa ditunjuk sawagai Bandahara ALRI Divisi IV Kalimantan. Imbah Revolusi Kamardikaan, sidin dapat jabatan sawagai angguta KNIP, Bupati Barito Utara, Kapuas wan Anggota MPRS.

Gasan mangingatiakan jasa sidin, ngaran George dijadiakan ngaran jalan di Palangka Raya, yaitu Jalan George Obos nang baandakan di parak Bundaran halus Palangkaraya sampai Jalan Mahir Mahar. Salajur jua jadi ngaran anak jalannya yaitu matan George Obos I sampai George Obos XXVII.

## Riwayat gawian
George ialah urang bubuhan militir nang pangkatnya Letnan Colonel Angkatan Laut RI (ALRI) ditugasakan manjadi staf ALRI Divisi IV bagian Intelijen merangkap Staf IV/Intelijen Mabes TNI-AD.

## Habis umur
Wayah Sanayan hari sungsung, 19 April 1982 jam 19.30 WITA, George habis umur di Rumah Sakit Suaka Insan, Banjarmasin marga ada garing. Sidin dipatak di Alkah pakuburan Karistin di Pahandut, Kuta Palangka Raya. George maninggalakan bini sidin nang bangaran Emillie Hillep, sanga ikung anak (lima lalakian wan ampat bibinian), 37 cucu, wan 10 piut.

## Jujuhutan
Ngayau

**Ngayau** ialah ritual manggarit atawa manggatal kapala nang digawi oleh Buhan Dayak nang badiam di Kalimantan. Gawian Ngayau ngini baurusan lawan kapala musuh. Ngayau ngini jua nang maulah Buhan Dayak dipinandui sabagai urang nang manggantal kapala urang. Buku nang ditulis oleh Carl Brock, *The Head Hunters of Borneo,* nang dikaluarkan di Inggris tahun 1882. Gawian manggarit kapala sudah lawas jadi pamandiran lawan sudah banyak dipandirkan bubuhan penulis wan dosen. Ujar Lontaan, alasan buhan nang manggarit kapala itu ada empat, ialah bamukut, kaparcayaan, iskaya, wan manajak bangunan.

## Ngayau di Bubuhan Dayak Ngaju
Gawian manggayau di Buhan Dayak Ngaju di Kalimantan Tangah biasanya sagan upacara Tiwah, upacara ganal wan sakral di agama Kaharingan sagan maatarkan jiwa atawa ruh nang habis umur bapara ka langit nang ka tujuh. Di bubuhan Kenyah, manggarit kapala ialah baurusan lawan upacara Mamat, ialah aruh manggarit kapala sagan mahabiskan masa baduka lawan maumpati ritual bamula masuk bubuhan parajurit.  Buhan nang manggarit kapala biasanya kawa mamakai gigi Macan Kumbang di talinganya, hiasan kapala bulu Burung Enggang, wan tato husus sagan buhannya. Manggarit kapala di Buhan Dayak Kenyah digawi kalumpuk halus baisi sapuluh sampai dua puluh lakian bakujat baranaian wan mancungul. Buhannya mahatiakan tatangar, nang kaya burung-burung. Imbah dipakai sagan upacara Mamat, kapala-kapala barundun di palataran rumah panjang, dihadapan wadah atawa rumah katua Rumah Panjang. Bahari Buhan Dayak Iban dikadukan masih manggawi upacara manggarit kapala disambat Gawai. Upacara ini kada sagan agama haja, katia aruh ganal baisi minum-minum wan baramian. 

## Kayakinan Bubuhan Dayak
Ada takunan di Ngayau, kanapa harus kapala wan kada hapat awak nang lain diambil. Kapala dipilih karana simbul nang pas sagan ritual karana kapala baisi muha nang sabagai simbul nang paling pas wan jati diri bubuhan. Simbul jati diri ialah atribut nang ciri khas kalumpuk surang.

## Jajuhutan